**Stavebníctvo tento rok porastie o 2,4 percenta**

**Bratislava, 24. marca – Objem stavebnej produkcie by mal tento rok po prvýkrát od roku 2008 v porovnaní s predchádzajúcim rokom stúpať a to v priemere o 2,4 percenta. Kladný vývoj** **(3,8 %) predpovedajú tiež tri štvrtiny riaditeľov projektových kancelárií. S objemami porastú aj tržby. U veľkých firiem by mohlo ísť až o 9,5 percenta. Inžinierske stavebné spoločnosti zvýšia svoje výkony o 7,1 percenta. Vyplýva to z najnovšej Kvartálnej analýzy slovenského stavebníctva Q1/2015, ktorú pravidelne pripravuje analytická spoločnosť CEEC Research v spolupráci s Považskou cementárňou Ladce.**

Riaditelia stavebných firiem predikujú pre tento rok rast objemu práce v priemere o 2,4 percenta. Jeden z kľúčových sektorov slovenskej ekonomiky by sa tak mohol po šiestich rokoch konštantných prepadov konečne odraziť od dna a začať opäť rásť. *„Slovenské stavebníctvo v roku 2015 po prvýkrát od začiatku krízy v roku 2008 vykáže prvý mierny rast. Sektoru pomáhajú hlavne veľké štátne zákazky na dopravnú infraštruktúru. Stále ale zostávajú problémy z minulosti v podobe časti stratových zákaziek v zásobníkoch práce stavebných firiem alebo aj tvrdé dopady na stredné a menšie firmy spôsobené reštrukturalizáciami niektorých veľkých spoločností,“* uvádza ***Jiří Vacek, riaditeľ analytickej spoločnosti CEEC Research****.* Podobne to vidí aj ***Magdaléna Dobišová, generálna riaditeľka spoločnosti Skanska SK, a. s.:*** „Rok 2015 je, ako sa už ukazuje, *a bude rokom pozvoľného stúpania stavebného sektora. Vzhľadom na reštrukturalizačné procesy veľkých stavebných firiem, žiaľ nemožno zároveň hovoriť o jeho stabilizácii. Pre malých a stredných stavebných podnikateľov to bude rok ťažkého prežitia.“* „*To, že v slovenskom stavebníctve dochádza v roku 2015 k nárastu výkonnosti, potvrdzujú už nové zákazky hlavne v dopravnej infraštruktúre. Pre stavebné spoločnosti na Slovensku, osobitne pre portfólio subdodávateľov, t. j. konkrétnych realizátorov stavebných prác a dodávateľov stavebných materiálov, ostáva záťaž z prebiehajúcich a hroziacich procesov reštrukturalizácie, z nízkych/stratových cien a neúnosne dlhých platobných termínov v slovenskom stavebníctve, ale aj z nemorálnej praxe hľadania spôsobov nezaplatenia za vykonané práce a dodaný tovar. Takže, okrem väčšieho výkonu slovenského stavebníctva, musí dôjsť v záujme jeho stabilizácie, aj k odstráneniu uvedených negatív,“* hovorí ***generálny riaditeľ, Považská cementáreň, a.s., Anton Barcík.***

Kladný vývoj stavebného trhu (rast o 4,5 percenta) predikujú takmer všetky veľké firmy (95 percent). Podľa riaditeľov malých a stredných spoločností, ktorých sa v minulých mesiacoch a rokoch významne dotkli reštrukturalizácie veľkých firiem, nedôjde ale ani k polovičnému zvýšeniu objemu zákaziek (+1,9 percenta). Vzhľadom k chystaným investičným zámerom súčasnej vlády, sa podľa výskumu bude lepšie dariť predovšetkým firmám, ktoré pôsobia v oblasti inžinierskych stavieb (+3,5 percenta). Spoločnosti, ktoré sa zaoberajú výstavbou budov, hovoria o raste o 2,0 percenta. *„V roku 2015 očakávame mierny nárast objemu stavebnej produkcie v SR. Ako možný problém vidíme nedostatok kapacít,“* komentuje výsledky výskumu ***Miroslav Zobaník, generálny riaditeľ, Metrostav Slovakia a. s****. „Zákaziek na slovenskom trhu jednoznačne pribúda. Už teraz sme zaznamenali nedostatok kapacít u menších a stredných realizačných firiem. Predpokladám, že s rastúcim dopytom, sa bude tento problém prehlbovať,“* potvrdzuje***Branislav Bačo, obchodný riaditeľ, Ruukki ČR, SR.*** *„Predpokladáme pozvoľný rast, ktorý bude podporený hlavne infraštrukturálnymi investíciami,“* hovorí ***Libor Táglicht, výkonný riaditeľ CZ/SK, RAMI RENT s. r. o.***

Základom pre vyššie uvedený vývoj bude podľa slov riaditeľov rast skôr verejných investícií, čo potvrdzuje mierne nadpolovičná väčšina spoločností (53 percent). Potvrdzujú to hlavne zástupcovia veľkých spoločností a firiem z inžinierskeho staviteľstva (potvrdzuje 94 percent, respektíve 78 percent riaditeľov). Avšak, situácia by sa mala zlepšovať aj v oblasti privátnych investícií. Rast investícií od súkromných investorov očakáva takmer polovica predstaviteľov firiem (49 percent). *„Stavebný trh v roku 2015 v porovnaní s rokom 2014 porastie – zákazky, ktoré začali ešte v roku 2014 budú pokračovať a v roku 2015 budú zahájené zákazky nové,“* vysvetľuje ***Philippe Corbel, generálny riaditeľ, Inžinierske stavby, a.s.*** *„Tento rok očakávame, že stavebný trh na Slovensku bude rásť. Pomôžu mu hlavne štátne zákazky, či už na diaľničné alebo železničné stavby. Pripravujú sa menšie tendre na opravu ciest 1. triedy, či tendre vo vodohospodárskom sektore,“* potvrdzuje ***Marián Moravčík, generálny riaditeľ, VÁHOSTAV – SK a. s.***

Tiež 74 percent riaditeľov projektových firiem a architektonických ateliérov očakávajú, že budú v roku 2015 viac kresliť. V priemere by malo ísť o nárast zákaziek o 3,8 percenta. Základom pre vyššie uvedený rast trhu projektových prác by mal byť ako nárast súkromných (potvrdilo 47 percent riaditeľov), tak nárast verejných investícií (potvrdilo 42 percent riaditeľov). *„Záverečný finiš v čerpaní európskych prostriedkov z končiaceho plánovacieho obdobia, ale najmä nové plánovacie obdobie 2014 – 2020, ktoré má v projektovej príprave ešte veľké rezervy, dáva projektovým firmám určite veľký priestor. Možnosti budú hlavne v Operačnom programe integrovaná infraštruktúra, ale aj v Integrovanom regionálnom operačnom programe. Predpokladáme, že aj v súkromnom sektore dôjde k pozitívnemu vývoju. Trh projektových prác však ovplyvnia menej ako verejné investície,“* potvrdzuje ***Slavomír Podmanický, generálny riaditeľ, REMING Consult a. s.***

Takmer dvojnásobne, teda o 4,0 percenta v porovnaní s objemami porastú tržby stavebných firiem. Riaditelia veľkých spoločností predikujú dokonca nárast o 9,5 percenta. Podobne sú na tom aj spoločnosti, ktoré stavajú komunikácie (+7,1 percenta). Ostatné segmenty sú v predpovediach svojich tržieb striezlivejšie (malé 2,9 percenta, pozemné 3,1 percenta). *„Na základe informácií od našich klientov zo sektora stavebníctva, očakávame mierny rast. Očakávame nárast v privátnych developerských projektoch ako aj oživenie projektov, ktoré boli v predchádzajúcich rokoch zmrazené. Taktiež bude pokračovať výstavba štátnej infraštruktúry,“* doplňuje ***Peter Buday, vrchný riaditeľ - úsek underwritingu a maklérskeho obchodu, Generali Poisťovňa, a. s.***

Výnosy stavebných spoločností porastú predovšetkým kvôli väčšiemu množstvu zákaziek. Týmto spôsobom zvýši svoje tržby podľa Kvartálnej analýzy slovenského stavebníctva Q1/2015 osem z desiatich stavebných spoločností (81 percent). Potvrdili to riaditelia firiem bez ohľadu na veľkosť či zameranie. Iba malé percento opýtaných predstaviteľov pripravuje kvôli vyšším výnosom expanziu do zahraničia, vstup do nových segmentov, alebo zvyšovanie cien stavebných prác. *„Očakávam pre rok 2015 rast tržieb hlavne z väčšieho množstva stavieb,“* potvrdzuje ***Jozef Hric, predseda predstavenstva, generálny riaditeľ, TuCon a. s.*** *„V tomto roku by sme chceli navýšiť tržby o 15 – 20 %, pritom sa chceme držať toho, čo vieme, a to sú vodohospodárske a dopravné stavby, hlavne potom výstavba a rekonštrukcia mostov. Nepredpokladáme výrazný rast cien, ale ani návrat o pár rokov naspäť, keď bol stavebný trh drvený cenami hlboko pod náklady a zo získanej zákazky sa stával sponzoring,“* hovorí ***Milan Svoboda, riaditeľ, STAVBY MOSTOV SLOVAKIA a. s.* „***Rast tržieb je možné dosiahnuť len objemom zákaziek, predovšetkým prienikom do iných segmentov investičného procesu,“* doplňuje ***Dušan Jasečko, generálny riaditeľ, Keraming a. s.*** *„Nepredpokladám, že v najbližších rokoch nastane priaznivé obdobie pre podstatný nárast cien v oblasti stavebníctva. Stavebné firmy, a podobne na tom sme aj my, sa budú snažiť postupne stabilizovať svoje zásobníky zákaziek, a to aj za cenu zníženia svojich ziskov, v porovnaní s predkrízovým obdobím,“* komentuje ***Mário Červenka, konateľ, O.M.C Invest spol. s. r. o.***

Aj keď na obrat k rastu čakali riaditelia stavebných firiem veľmi dlhú dobu, k predkrízovým realizovaným ročným objemom sa stavebníctvo hneď tak nevráti. Deväť z desiatich zástupcov stavebných spoločností neverí, že by trh v najbližších piatich rokoch dosiahol objemy ako v roku 2008.

V roku 2016 porastie stavebníctvo takmer porovnateľne. Objem vyšší o 2,3 percenta potvrdilo rovnako sedem riaditeľov z desiatich. Na približne dvojpercentnom raste sa iba s malými rozdielmi zhodli firmy nezávisle na veľkosti či zameraní.

**Kvartálnu analýzu slovenského stavebníctva Q1/2015 sťahujte zadarmo na**

[**www.ceec.eu**](http://www.ceec.eu)

Generálnym partnerom Kvartálnej analýzy slovenského stavebníctva Q1/2015 je Považská cementáreň Ladce, zlatým partnerom je spoločnosť SGCP, divízia Weber, strieborným partnerom je spoločnosť Ramirent, výhradným partnerom pre energeticky efektívne fasády je Ruukki, výhradným developer partnerom je O.M.C. INVEST, hlavným stavebným partnerom SKANSKA, výhradným poisťovacím partnerom je GENERALI a výhradným projektovým partnerom je REMING CONSULT a. s.

**Kontakt pre média:**Alena Bradáčová
PR & Communication Director
CEEC Research

E-mail: bradacova@ceec.eu
Tel. SR: +421 949 213 170
Tel. ČR: +420 777 299 790

***CEEC Research*** *je najväčšou analytickou spoločnosťou špecializujúcou sa na stavebníctvo, projektový a developerský sektor, strojárenstvo a oblasť verejných zákaziek v krajinách strednej a východnej Európy. Bola založená v roku 2005 a od tej doby bezplatne poskytuje štúdie o aktuálnom stave a očakávanom vývoji v týchto segmentoch v desiatich krajinách strednej a východnej Európy. Všetky štúdie a analýzy CEEC Research sú založené výhradne na údajoch získaných z pravidelných štrukturovaných interview s kľúčovými predstaviteľmi vybraných najväčších, stredných a malých spoločností.*

***CEEC Research*** naviac k pravidelným a bezplatným analýzam stavebného, projektového, developerského, strojárenského a verejného sektora tiež organizuje úzko zamerané konferencie, ktorých sa zúčastňujú generálni riaditelia najvýznamnejších stavebných, developerských, projektových a strojárenských spoločností, prezidenti zväzov, cechov a komôr z týchto oblastí, aby diskutovali s najvyššími predstaviteľmi štátu vybraných krajín.